***Plán centra voľného času pri KGŠM,***

***na školský rok 2023 – 2024***

**Centrum voľného času (CVČ), pri Katolíckom gymnáziu Štefana Moysesa,** existuje od **1. januára 2013**. Predtým fungovalo ako **Katolícke školské stredisko záujmovej činnosti** už **šesť** rokov. Od roku **2006** bolo zriadené ako centrum voľného času, ktoré je súčasťou Katolíckeho gymnázia Š. Moysesa na Hurbanovej ulici 9, v Banskej Bystrici. Činnosť CVČ prebieha dennou formou, s výchovným jazykom slovenským, prípadne v cudzích jazykoch, na jednotlivých jazykových krúžkoch alebo projektoch.

Centrum voľného času sa snaží zmysluplne využívať voľný čas žiakov a popritom ich učí vidieť srdcom. Snaží sa z mladých ľudí vychovať rozumných i empaticky spôsobilých zodpovedných ľudí.

Medzi čiastkové ciele centra voľného času patria:

* individuálny rozvoj osobnosti,
* zmysluplné využívanie voľného času žiakov,
* vytváranie mravných a duchovných hodnôt,
* aktívny oddych,
* formovanie mladého človeka, učiť ho vzájomnej spolupráci, samostatnosti,

 originalite, flexibilite i tvorivosti,

* vytváranie priateľského školského prostredia pre deti, pedagógov ako aj

 rodičov,

* rozvíjanie talentov detí a ich celoživotné vzdelávanie sa

Centrum funguje viac menej  v čase od 14:30 do 16:30, kedy žiaci navštevujú záujmové krúžky alebo organizujú a sú účastní na iných voľno-časových aktivitách. Pre vysoký záujem krúžkov a pre nedostatok voľného času v poobedňajších hodinách, sú niektoré krúžky vedené ako nulté hodiny pred vyučovaním alebo blokovo. Centrum má tiež bohatú škálu aj kultúrno-spoločenských a duchovných podujatí, ktoré prebiehajú víkendovo, v jednotlivých poobedňajších hodinách, alebo niekedy aj počas vyučovania v rámci náhradného programu a pod.

Záujmové krúžky majú možnosť navštevovať žiaci našej školy, ako aj žiaci iných škôl. Podmienkou však je, aby venovali škole vzdelávací poukaz alebo zaplatili povinný poplatok na celý školský rok. Jednotlivé záujmové krúžky vedú pedagogickí zamestnanci školy, ktorí s centrom spolupracujú aj na iných školských podujatiach.

Zamestnanci, ktorí vyučujú jednotlivé krúžky sú plne kvalifikovaní v daných odboroch a ponúkajú žiakom plnohodnotný rozvoj osobnosti. Žiaci a zamestnanci sú povinní dodržiavať bezpečnosť pri práci podľa presne stanovených pravidiel v BOZP, dodržiavať pracovný a vnútorný poriadok školy, s ktorými sú vždy oboznámení.

 Centrum voľného času aj tento rok ponúka množstvo pravidelných záujmových krúžkov, ako aj množstvo príležitostnej činnosti, ktoré si môžete pozrieť v prílohách.

**V Banskej Bystrici, 2. septembra 2023** **Mgr. Lucia Štecová**

 **koordinátorka CVČ**

**Zoznam ponúkaných záujmových útvarov v šk. roku 2023/2024**

|  |  |  |  |  |  |
| --- | --- | --- | --- | --- | --- |
| **P. Č.**  | **NÁZOV KRÚŽKU** | **VYUČUJÚCI** | **PRE KOHO**  | **HOD. DOTÁCIA** | **DEŇ A MIESTNOSŤ** |
| **1.**  | **Javorčatá**  | Javorský, Štecová | všetci | 2 hod./týžd.  | utorok - kaplnka  |
| **2** | **Hovor so mnou!** | Javorský | veľkí(1.- 4.ročník) | 2hod/týžd.  | pondelok - P 204 |
| **3** | **Časopis Salve**  | K. Ivaničová | všetci  | 2 hod./týžd.  | blokovo  |
| **4** | **Birmovanecký kr.**  | o. Boris  | od kvinty  | 2 hod./týžd.  | pondelok - P 205 |
| **5** | **Základy latinčiny**  | o. Boris  | od kvinty  | 1 hod /týžd.  | streda - byt o.Borisa |
| **6** | **Biblický krúžok**  | Lišaníková  | všetci  | 2 hod /týžd.  | streda - P 205 + online  |
| **7** | **Chemické výpočty**  | Dudová | veľkí  | 2hod /týžd.  | utorok - 0.hodina - 205 |
| **8** | **MAT + FYZ** | Herrmannová  | veľkí  | 2 hod./týžd.  | streda - 306 |
| **9** | **Dungeons and Dragons** | Sklenka  | od kvinty | 2 hod./týžd.  | utorok - P 204 |
| **10** | **Filmový krúžok**  | Sklenka  | všetci | 2 hod./týžd.  | štvrtok - P 204 |
| **11** | **BE BETTER!** | Bečka  | všetci | 2 hod./týžd.  | streda/štvrtok - 204  |
| **12** | **Predbehni slimáka** | Holecová,Šteruská,I Ivaničová, Poliak  | 1. ročník  | 2 hod./týžd.  | utorok - P 202 |
| **13.**  | **Šach a iné spoločenské hry** | Pastier | všetci | 2 hod./týžd.  | pondelok/utorok - 204 |
| **14.**  | **Basketbal - BBSL** | Huťka  | od kvinty  | 2 hod./týžd.  | utorok - telocvičňa |
| **15.**  | **Florbal**  | Kukučka  | všetci  | 2 hod./týžd.  | pondelok - telocvičňa |
| **16.**  | **Hokej**  | Poliak  | všetci | blokovo  | štadión BB  |
| **17.**  | **Športový krúžok a volejbal** | Barla  | od kvinty  | 2 hod./týžd.  | streda - telocvičňa |

**Plánované príležitostné aktivity v šk. roku 2023/2024**

|  |  |  |
| --- | --- | --- |
| **P. Č.**  | **MESIAC**  | **AKTIVITA** |
| 1.  | **september**  | Momentka z prázdnin |
| 2 |  | stretnutie - školský parlament |
| 3 |  |  "Idem voliť!" - beseda s pedagógmi a študentmi  |
| 4 |  | zbierka Biela pastelka  |
| 5 |  | nevšedný deň |
| 6 | **október**  | zber papiera |
| 7 |   | KABU pre prímu  |
| 8 |   | KABU pre prvákov a kvintu  |
| 9 |   | školský parlament  |
| 10 |   | HODY KGŠM  |
| 11 | **november** | školský parlament  |
| 12 |   | nevšedný deň  |
| 13.  |   | Deň otvorených dverí |
| 14.  | **december**  | Mikuláš pre deti zamestnancov  |
| 15.  |  | školský Mikuláš  |
| 16.  |  | školský parlament  |
| 17.  |   | Winter classic  |
| 18.  |   | vyhodnotenie vianočnej súťaže vo výzdobe tried  |
| 19.  |   | vianočná akadémia  |
| 20.  | **január**  | školský parlament - zhodn. polroka a príprava plesu  |
| 21.  |   | nevšedný deň  |
| 22.  | **február** | školský parlament  |
| 23.  |  | Staň sa gymnazistom aspoň na jeden deň |
| 24.  |  | nevšedný deň |
| 25.  |  | školský ples |
| 26.  |  | Valentínska pošta |
| 27.  | **marec**  | školský parlament  |
| 28.  |  | sústredenie školského zboru |
| 29.  |  | Noc v škole a noc čítania Biblie pre prímu |
| 30.  | **apríl** | Deň kresťanských učiteľov  |
| 31.  |  | školský parlament  |
| 32.  |  | nevšedný deň  |
| 33.  | **máj**  | školský parlament  |
| 34.  |   | Brána pre maturantov |
| 35.  |  | Rozlúčka pre maturantov + garden párty  |
| 36.  | **jún**  | Deň rodičov a detí |
| 37.  |   | záverečné stretnutie školského parlamentu  |
| 38.  |   | záverečná, slávnostná sv. omša - poďakovanie  |